Søndre Hørtekollen naturreservat

Søndre Hørtekollen naturreservat utgjøres av skrenten på sørøstsiden av Hørtekollen ved Sylling i Lier kommune. Berggrunnen er kambrosiluriske bergarter, som gir grunnlag for næringsrik skredjord. Her vokser varmekjær edelløvskog av typen alm-lindeskog. Lind er det dominerende treslaget. Vegetasjonen er fredet, også døde trær og busker. Det er likevel tillatt å sanke bær og matsopp. Referanser